ร้าน mojo cafe ร้านคาเฟ่น้องใหม่ โรตีกระเบื้องขึ้นชื่อ เครื่องดื่มเข้มข้น ร้านอยู่ถนนพโลชัย ก่อนถึงโรงเรียนเยาวเรศศึกษาประมาณ 200 เมตร ร้านเปิดให้บริการทุกวันตั้งแต่เวลา 08.00-21.00 น. มี wifi ให้บริการฟรี น้ำดื่มบริการตัวเอง ที่จอดรถสามารถจอดได้ตามข้างทาง มีโปรโมชั่นซื้อเครื่องดื่มทุก1แก้วรับแสตมป์สะสม ครบ 10 ดวง รับเครื่องดื่มฟรี 1 แก้ว

บรรยากาศร้าน: ร้านตกแต่งได้บรรยากาศดีน่านั่งมาก ตกแต่งออกโทนเทาขาว ให้ความรู้สึกหรูหรานิดๆ มีตุ๊กตาอยู่ตามมุมต่างๆของร้าน ร้านโล่งกว้างขวาง 

รสชาติอาหาร: ร้านมีให้บริการเป็นเครื่องดื่ม ขนมหวาน บิงซู และอาหารคาวต่างๆ เมนูที่สั่งมามี
- ข้าวซี่โครงหมูอบ(70 บาท): ข้าวสวยหอมมะลิหุงได้พอดีไม่เละ เค้าหุงข้าวได้อร่อยดี ซี่โครงหมูตุ๋นจนค่อนข้างเปื่อยแล้วนำไปอบอีกที ราดด้วยน้ำตุ๋นรสกลมกล่อมกำลังดี
- ข้าวหมูทอดทงคัตสึ(70 บาท): หมูทอดเนื้อนุ่มไม่เหนียวชุบแป้งทอดกรอบๆไม่อมน้ำมัน ราดด้วยซอสทงคัตสึรสออกเปรี้ยวหวาน เสริฟพร้อมน้ำซุป
- โรตีกระเบื้อง(75 บาท): แป้งโรตีบางๆ นำมาทอดแบบกรอบมากๆๆราดด้วยซอสชอคโกแลต เสริฟพร้อมกล้วยหอม เมนูนี้อร่อยแนะนำเลยค่ะ
- เค้กสตรอเบอรี่(55 บาท): เค้กเนื้อนุ่มหอมเนย ทอปหน้าด้วยซอสสตรอเบอรี่เปรี้ยวหวาน
- โกโก้มิ้นท์(60 บาท): โกโก้รสเข้มข้นถึงใจ ไม่หวานมาก หอมมิ้นท์ อร่อยมาก ร้านนี้ชงโกโก้ได้อร่อยจริงๆ ????
- บานาน่าคิทแคท(60 บาท): แก้วนี้เอากล้วยหอมมาปั่นใส่นมและเพิ่มคิทแคทลงไป ลงชาติลงตัวหอมกล้วยดี

บรรยากาศ ????????????????
รสชาติ ????????????????????
คุ้มค่า ????????????????
โดยรวม ???????????????? ครึ่ง

เป็นร้านคาเฟ่ที่ชงเครื่องดื่มได้เข้มข้นอร่อยถึงใจจริงๆ โรตีกระเบื้องก็ฟิน ????????????